stanford-oval/wikipedia huggingface dataset:
פרנסס צ'וקה
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1961 |  | Over the Odds | הילדה סאמרס |  |
| 1970 | סקרוג' | Scrooge | את'ל קרטצ'יט |  |
| 1972 | שש נשותיו של הנרי השמיני | Henry VIII and his Six Wives | קתרין מאראגון | סרט קולנוע |
| 1972 |  | Hide and Seek | גברת דיקי |  |
| 1980 |  | The Watcher in the Woods | מרי פלמינג |  |
| 1987 |  | Crossroads | מרי לנקסטר | תפקיד אורח |
| 1988 | עליית הגג - הסתרת אנה פרנק | The Attic: The Hiding of Anne Frank | גברת ואן-דאן | סרט טלוויזיה |
| 1988 |  | CivvyStreet | ליל סוול | ספין-אוף של הסדרה "איסטאנדרס" |
| 1990 |  | Mountains of the Moon | ליידי הוטון |  |
| 1991 | איסטאנדרס | EastEnders | פגי מיטשל | סדרת טלוויזיה |
| 1991 |  | Afraid of the Dark | גברת דלטון |  |
| 1997 | שלגיה: סיפור אימה | Snow White: A Tale of Terror | נאנאו |  |
| 2001, 2003 |  | The Bill | גברת ג'ונס / סנדרה פלטשר | סדרת טלוויזיה (2 פרקים) |
| 2001, 2005, 2007 | רופאים | Doctors | לילי גודווין / מייב ריצ'רדס / מרתה טאנר | סדרת טלוויזיה (3 פרקים) |
| 2003 | בריכת שחייה | Swimming Pool | גברת ברכבת התחתית |  |
| 2005 | אוליבר טוויסט | Oliver Twist | גברת בדווין |  |
| 2006–2009 | חדר מיון | Casualty | גברת באסי | סדרת טלוויזיה (7 פרקים) |
| 2011–2018 | ארוחת ליל שישי | Friday Night Dinner | סבתא אלינור "נלי" בולר | תפקיד משנה (12 פרקים) |
| 2012, 2014 | הולבי סיטי | Holby City | אסתר לוי | סדרת טלוויזיה (3 פרקים) |
| 2014 | קרוב יותר לירח | Closer to the Moon | שרה |  |
הערות שוליים

↑  "Frances Cuka obituary". The Guardian. נבדק ב-20 בפברואר 2020. {{cite web}}:  (עזרה)
↑  "Frances Cuka Biography ((?)-)". www.filmreference.com.
1 2  "Interview with Frances Cuka". The Theatre Archive. British Library. נבדק ב-14 באוקטובר 2012. {{cite web}}:  (עזרה)
↑  "Friday Night Dinner star Frances Cuka dies aged 83". BBC News (באנגלית בריטית). 2020-02-21. נבדק ב-2020-08-06.
↑  S, Ian; well (2020-05-01). "Friday Night Dinner pays tribute to late star Frances Cuka". Digital Spy (באנגלית בריטית). נבדק ב-2020-08-06.
↑  "Frances Cuka: Friday Night Dinner star dies aged 83". BBC News. 21 בפברואר 2020. ארכיון מ-9 ביוני 2020. {{cite web}}:  (עזרה)
| --- | --- |
בקרת זהויות :  NLI: 987007605506505171  GND: 1205173307  ISNI: 0000 0003 7207 0211  LCCN: no2001019108  VIAF: 78425066   WorldCat (עם VIAF): 78425066
ממלכה (טקסונומיה)

ממלכה היא הרמה השנייה הגבוהה ביותר במבנה ההירארכי של מיון עולם הטבע (טקסונומיה).
מיון ליניאוס

המיון המדעי-הראשון שנקט גישה מדעית ושיטתית למיון היצורים החיים נעשה על ידי לינאוס, מדען שוודי בן המאה ה-18.
בהצעתו הראשונית (במאה ה-18) של המדען השוודי קארולוס ליניאוס (קארל פון לינה) למיון עולם הטבע נכללו שתי ממלכות:
צמחים. ממלכת הצמחים כללה גם אצות וחיידקים.
בעלי חיים. ממלכת בעלי החיים כללה גם חד תאיים כפרוטוזואה.
עם הזמן התגלו יצורים[דרושה הבהרה] שאותם לא ניתן היה לשייך לאף אחת משתי ממלכות הללו, ונוצר הצורך להוסיף ממלכות נוספות.
מיון אמצע המאה ה-20

בסוף שנות ה-60 של המאה ה-20 היה מקובל למיין את היצורים בעולם הטבע לחמש ממלכות:
מונרה (Monera) שכללה חיידקים וכחוליות.
פרוטיסטה (Protista) שכללה חד תאיים כפרוטוזואה.
פטריות (Fungi).
צמחים (Plantae) שכללה גם כמה קבוצות של אצות.
בעלי חיים (Animalia).
בתחילת שנות ה-80 של המאה ה-20 שונה המיון ומרבית האצות הועברו לממלכת הפרוטיסטה. המיון לחמש ממלכות נותר כקודם.
מיון עדכני

שיטת המיון של ליניאוס מבוססת על דמיון בתכונות היצורים ובמראם. כיום, עם התפתחות הביולוגיה, הפכה שיטה זו למיושנת. שיטות מיון חדשות שהוצעו, מבוססות בעיקר על דמיון גנטי. כתוצאה מכך, קבוצות רבות של יצורים שנחשבו כיחידות עקביות, אינן עוד כאלה.
שיטות המיון המודרניות מחלקות את היצורים לשלוש על־ממלכות:
חיידקים (Bacteria). יצורים חסרי גרעין-תא. שייכים לממלכת הפרוקריוטה
ארכאונים (Archaea). יצורים חסרי גרעין-תא, שייכים לממלכת הפרוקריוטה
איקריוטיים (Eukaryota). יצורים בעלי גרעין-תא.
האיקריוטיים ממוינים לחמש ממלכות:
ממלכת חד-תאיים (Protozoa)
ממלכת בעלי חיים (Metazoa)
ממלכת הצומח (Viridiplantae)
ממלכת הפטריות (Fungi)
ממלכת האצות (Chromista)
עם זאת, עד עתה לא הצליחה אף שיטה למלא את המקום של שיטת המיון של ליניאוס הנפוץ והביולוגים עדיין משתמשים בה רבות.
אליפז (קיבוץ)

| --- | --- |

מדינה: ישראל ישראל
מחוז: הדרום
מועצה אזורית: חבל אילות
גובה ממוצע: ‎77 מטר
תאריך ייסוד: 1982
תנועה מיישבת: התנועה הקיבוצית
סוג יישוב: קיבוץ
מוצא המייסדים: ישראל, גרעין צב"ר של השומר הצעיר (מקיני ירושלים, בת ים, חיפה ונהריה)
נתוני אוכלוסייה לפי הלמ"ס לסוף 2023
  - אוכלוסייה: 193 תושבים
 מפת מיקום  מפה דינמית   (למפת דרום הנגב מוגדלת) אליפז(למפת דרום הנגב רגילה) אליפז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אליפז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אליפז29°47′45″N 35°00′47″E﻿ / ﻿29.7958960470733°N 35.0131001189174°E﻿ / 29.7958960470733; 35.0131001189174  heמפת היישובים של מועצה אזורית חבל אילות (in English: Hevel Eilot Regional Council) באדום - אליפז בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10

חדר האוכל בקיבוץ אליפז
אֱלִיפַז הוא קיבוץ בדרום הערבה. הקיבוץ שייך לזרם הקיבוץ הארצי, וממוקם בשטח השיפוט של המועצה האזורית חבל אילות.
היסטוריה

באפריל 1982 הוקמה במקום היאחזות נח"ל בשם "נחל אליפז" על ידי גרעין קוצן של השומר הצעיר, והיישוב אוזרח בינואר 1983.
במרץ 2012 התקבל זוג דרוזי לחברות בקיבוץ.
כלכלה

הענפים העיקריים הם: מטע תמרים, פרדס פומלות וחדרי אירוח.
אנרגיה סולארית

בשטח קיבוץ אליפז פועל שדה סולארי בינוני של חברת ערבה פאוור בשם אליפז סאן. השדה בעל כושר ייצור של 7 מגוואט, ומשתרע על שטח של 96 דונם, הוא מורכב מ-24,000 פאנלים פוטו-וולטאיים של חברת JA Solar. עלות הפרויקט הייתה: 105 מיליון ש"ח, כולל השקעה של 21 מיליון ש"ח הון עצמי על ידי ערבה פאוור קומפני, קרן נוי וקק"ל.
במשך 20 שנות הפעילות של השדה 'אליפז סאן' הוא צפוי לחסוך הפקה של כ-177,000 טון מטרי של פחמן דו-חמצני. מאז 2013 פועלות בקיבוץ 4 טורבינות רוח.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  היאחזות נח"ל סמוך לאילת, דבר, 20 באפריל 1982
↑  ג'קי חורי, לראשונה: זוג דרוזי התקבל לחברות בקיבוץ, באתר הארץ, 8 במרץ 2012
↑  עמירם ברקת, ‏קרן נוי תהפוך לשותפה ב-5 תחנות סולאריות של ערבה פאוור, באתר גלובס, 13 במאי 2012
↑  עכבר העיר, בדרך לאילת: סיורי אנרגיה מתחדשת בערבה, באתר הארץ, 25 במרץ 2016
| --- | --- |
בקרת זהויות :  NLI: 987007588163705171  VIAF: 317132419   WorldCat (עם VIAF): 317132419
פוסום מפוספס טייט

| פוסום מפוספס טייט |
| --- | --- |
 פרווה של פוסום מפוספס טייט
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומים מפוספסים
סוג:: פוסום מפוספס
מין:: פוסום מפוספס טייט
שם מדעי
 Dactylopsila tatei ‏לורי, 1952
תחום תפוצה
   

פוסום מפוספס טייט (שם מדעי: Dactylopsila tatei; קרוי גם טריוק טייט) הוא מין כיסאי קטן שוכן עצים בסוג פוסום מפוספס שאנדמי לאי יחיד הממוקם דרומית-מזרחית לגינאה החדשה. הוא תואר מדעית לראשונה בשנת 1952 על ידי הזואולוגית הבריטית אלינור מרי אורד לורי (Eleanor Mary Ord Laurie; ראו תמונה ראשית), וקרוי על שמו של הנרי טייט.
תיאור

לפוסום טייט מבנה גוף ארוך וגלילי. ראשו עגול וקצר עם חרטום מחודד, אוזניו קצרות ועגולות ועיניו גדולות ושחורות. הזנב העבה קצר יחסית בדומה לסוג פוסום מפוספס ארך-אצבע. האצבעות של פוסום טייט ארוכות ודקות, והאצבע השלישית בכף היד ארוכה במעט מהאחרות ומיועדת להוציא רמשים מגזעים העצים; בקצה כל אצבע טופר דקיק וחד. לפוסומית כיס מפותח. אורך ראשו וגופו של פוסום טייט: 27-21 סנטימטרים, אורך זנבו 21–29 סנטימטרים ומשקלו עד 250 גרם. הדו-צורתיות הזוויגית אינה ניכרת.
הפרווה של פוסום טייט עבה ושעירה. צבעה לבן בוהק עד אפרפר-צפחה שבהיר יותר מאצל מינים אחרים, והיא בוהקת במיוחד בצידה התחתון. הפרווה מפוספסת לאורכה בשלוש רצועות כהות בצבע חום-שוקולד עד שחור: רצועה עבה וכהה במיוחד לאורך הגב (מהזנב עד למצח), וזוג רצועות דהויות וצרות יותר על הצלעות. לאורך הגפיים יש רצועות שחרחרות דקיקות שמתחברות לרצועות בצלעות. הרצועות הכהות אצל פוסום טייט דהויות וצרות יותר מאצל הפוסומים המפוספסים האחרים.
ראשו של פוסום טייט לבן כולו, להוציא את סימוני הפנים שאופיינים לסוג ומהווים המשך של רצועות הגב והצלעות: משולש שחור גדול על המצח וזוג כתמים שחורים גדולים סביב העיניים. סימוני הפנים הכהים יוצרים כתם Y לבן בולט על הפנים. האף וכפות הידיים והרגליים ורודים. הזנב שחרחר כולו, ובקצהו כתם לבן גדול.
ביולוגיה

פוסום טייט אנדמי לאי פרגוסון מקבוצת איי ד'אנטריסקו שממוקמים בים שלמה מזרחית לחצי האי זנב-ציפור בגינאה החדשה, ושייך לפפואה. בתוך האי, הוא מוגבל לרכס ההרים בחלק הצפון-מערבי של האי. בית הגידול מורכב מיער גשם טרופי, ברום 1,000-600 מעל פני הים. המידע אודות אורח חייו של פוסום טייט מצומצם מאוד, בשל מיעוט פרטים שנתפסו בטבע מאז גילויו; במהלך העשור הראשון והשני של המאה ה-21, הוא נתפס רק פעם אחת (בשנת 2003). ככל הידוע, הפוסום הוא יונק פעיל לילה שחי מרבית הזמן על צמרות העצים וניזון בעיקר מפירות וחרקים. את שעות היום הוא מבלה בשינה בקינים העשויים מעלים יבשים בתוך שקעים וחללים בגזעים.
מצב

פוסום טייט מסווג על ידי הרשימה האדומה של IUCN במצב השימור סכנת הכחדה (EN), היות שטווח התפוצה שלו קטן מ-200 קילומטרים רבועים, האוכלוסייה מוגבלת למקום יחיד, ויש ירידה מתמשכת בהיקף ובאיכות בית הגידול של המין. האיום העיקרי עליו הוא פגיעה בבית הגידול באמצעות כריתת עצים עבור שטחי חקלאות. הפוסום אינו נמצא באזורים מוגנים כל שהם. נדרשים סקרים נוספים כדי לקבוע האם הוא מתרחש גם באזורים אחרים באי.
הערות שוליים

↑  פוסום מפוספס טייט באתר הרשימה האדומה של IUCN
סופיה ורגרה

| --- | --- |

ורגרה, 2019
 לידה:  10 ביולי 1972 (בת 52) קולומביה ברנקייה, קולומביה 
 שם במה:  סופיה ורגרה
 שם לידה:  Sofía Margarita Vergara Vergara 
 מדינה:  ארצות הברית ארצות הברית
 תקופת הפעילות:  מ-1995
 מקום לימודים:  Marymount International School Barranquilla  האוניברסיטה הלאומית של קולומביה 
 בן זוג:  ג'ו גונזלס (1991–1993) ג'ו מנגנלו (2015–2023)
 פרסים והוקרה:  פרס גילדת שחקני המסך למשחק מצטיין לאנסמבל שחקנים בסדרת קומדיה (2010, 2011)  NAACP Image Award for Outstanding Supporting Actress in a Comedy Series (2011)  כוכב בשדרת הכוכבים בהוליווד 
 http://www.sofiavergara.com
 פרופיל ב-IMDb
 
סופיה מרגריטה ורגרה ורגרה (בספרדית: Sofía Margarita Vergara Vergara; נולדה ב-10 ביולי 1972) היא שחקנית, דוגמנית, מנחת טלוויזיה ויזמית קולומביאנית-אמריקאית. נודעת בזכות כיכובה כגלוריה פריצ'ט בסדרה הקומית של רשת ABC; "משפחה מודרנית", עבורו הייתה מועמדת לארבעה פרסי אמי ולארבעה פרסי גלובוס הזהב לשחקנית הטובה ביותר.
ראשית חייה

סופיה מרגריטה ורגרה ורגרה נולדה בברנקייה, קולומביה. הוריה היו מרגריטה ורגרה דה ורגרה, עקרת בית, וחוליו אנריקה ורגרה רובאיו, עובד בתעשיית המזון. חמשת אחיה ואחיותיה נהגו לכנות אותה "טוטי". חונכה בחינוך קתולי אדוק ולמדה בבית ספר פרטי אנגלי-ספרדי. למדה רפואת שיניים באוניברסיטה בקולומביה במשך שלוש שנים. במהלך לימודיה קיבלה הצעות דוגמנות רבות ועבודה בתעשיית הבידור, ולבסוף עזבה את בית הספר לרפואת שיניים לטובתם.
ב-1998, אחיה של ורגרה, רפאל, נרצח בבוגוטה במהלך ניסיון חטיפה, ובעקבות התקרית החליטה כל המשפחה לעקור למיאמי. אחותה, בנה ואמה גם עברו איתה. אחותה הגדולה, סנדרה אף היא שחקנית, שמשחקת בעיקר תפקידי אורח בקולנוע ובטלוויזיה בארצות הברית.
קריירה > ראשית דרכה

ורגרה התגלתה על ידי צלם בחוף הים, ועד מהרה החלה לקבל הצעות בתחום הדוגמנות והטלוויזיה. על פי מאמר בגיליון מינואר 2002 במגזין מקסים ורגרה חששה להופיע בטלוויזיה לפני שתבקש רשות לעשות זאת מהמורים הקתוליים שלה. הופעתה הראשונה בטלוויזיה הייתה בגיל 17 בפרסומת לפפסי ששודרה בכול רחבי אמריקה הלטינית. גובהה של ורגרה הוא 1.70 וצבע שערה הטבעי בלונדיני, אך לרוב מתבקשת לצבוע אותו לחום כדי שיהיה לה מראה יותר לטיני לתפקידיה הטלוויזיוניים.
בגיל 20 עברה ורגרה לבוגוטה בירת קולומביה, שם עבדה בטלוויזיה וכדוגמנית מסלול. בשנים 1998, 2000, ו-2002 ורגרה דגמנה בצילומים ללוחות שנה ופוסטרים.
בין 1995 ל-1998 היא הנחתה לצד מנחה הטלוויזיה הארגנטינאי פרננדו פיורה את תוכנית הטיולים "Fuera de serie", בה סיקרה מקומות אקזוטיים ברחבי העולם. התוכנית הפכה אותה לכוכבת באמריקה הלטינית וחשפה אותה גם לקהל בארצות הברית. בשנת 1999, לאחר שכבר הגיעה לארצות הברית, הנחתה את השעשועון "A que no te atreves" בשפה הספרדית.
בשנת 2000 הנחתה את תוכנית הריקודים השבועית "Club La Bomba" שעלתה בבכורה ב-28 ביולי בערוץ MSG Metro Channels (בבעלות AMC) שכבר הספיק לפשוט רגל ולהיסגר.
הופיעה בתפקיד אורח בפתיחת העונה הרביעית בסדרה "הפמליה" של HBO.
בשנת 2004 שיחקה בסרט הקומי "הכל כלול", הסרט נקטל על ידי המבקרים ונכשל בקופות. ב-2005 הופיעה ורגרה בקומדיית המצבים של רשת ABC "נכסים חמים", ובהמשך אותה שנה שיחקה בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק.
בשנת 2007 השתתפה בסיטקום "אבירי השפע", גם היא של ABC, והיא בוטלה לאחר עונה אחת. בשנת 2008 שיחקה בתפקיד שריל בקומדיה "לפגוש את הבראונים" לצד טיילר פרי שגם ביים.
קריירה > פריצתה בהוליווד

בשנת 2009 החלה לככב בקומדיית מצבים נוספת של רשת ABC, "משפחה מודרנית". על תפקידה הייתה מועמדת ב-2010, 2011, 2012 ו-2013 לפרס אמי בקטגוריית שחקנית המשנה הטובה ביותר בסדרת קומדיה, לארבעה פרסי גלובוס הזהב ולשלושה פרסי גילדת שחקני המסך.
ב-2009 השתתפה במחזמר "שיקגו" בברודוויי, בו גילמה את דמותה של מאמא במשך חמישה שבועות.
ב-18 ביולי 2012 דירג אותה מגזין "פורבס" כאישה המרוויחה ביותר בטלוויזיה עם שכר של 19 מיליון דולר בשנת 2011–2012.
במקביל לקריירה בהוליווד, המשיכה ורגרה להופיע על המסכים גם בקולומביה. ב-2007 גילמה את דמותה של אליסיה אוביידו בסדרת הטלוויזיה "Amas de Casa Desesperadas", הגרסה הקולומביאנית ל"עקרות בית נואשות", כשדמותה היא הגרסה הקולומביאנית של מארי אליס יאנג. כמו כן, הייתה לה הופעת אורח בטלנובלה המקסיקנית "Fuego en la sangre".
בנוסף, הופיעה בסדרת הדרמה של ABC "צרות של עשירים", בתפקיד המאהבת של ג'רמי דרלינג.
ב-2020 הצטרפה לצוות השופטים בעונתה ה-15 של התוכנית "America's Got Talent". באותה שנה השתתפה בקליפ לשיר "YO VISTO ASÍ" של הראפר באד באני.
חיים אישיים

בשנת 1990, נישאה בגיל 18 לבן זוגה מימי התיכון ג'ו גונזלס, ומנישואים אלו נולד להם בן אחד משותף, מנולו שנולד ב-1991, אך ורגרה וגונזלס התגרשו ב-1993.
לאחר מכן החלה לצאת עם איש חיי הלילה כריס פאצ'לו, אך השניים נפרדו ב-1998.
ב-2010 החלה זוגיות עם איש העסקים האמריקאי ניק לייב (אנ'), כשב-2012 הם אף התארסו, אך לבסוף נפרדו במאי 2014.
בדצמבר 2014 התארסה לשחקן האמריקאי ג'ו מנגנלו. ב-21 בנובמבר 2015 הם התחתנו בפאלם ביץ' בפלורידה. הם הודיע כי הם מתגרשים ביולי 2023.
בשנת 2000 אובחן אצל ורגרה סרטן בלוטת התריס והיא נאלצה לעבור ניתוח להסרת הגידול ב-2003.
בדצמבר 2014, סיפרה בתוכנית האירוח של "ג'ימי קימל לייב" על כך שקיבלה גם אזרחות אמריקאית לאחר שצלחה את מבחני ההתאזרחות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | צרה גדולה | נינה |  |
| 2003 | לתפוס את פאפי | סיסי |  |
| 2004 | היום ה-24 | איזבלה |  |
| 2004 | הכל כלול | בלנקה |  |
| 2005 | שליטי דוגטאון | אמיליה |  |
| 2005 | ארבעה אחים | סופי |  |
| 2006 | גריל | לורידונה |  |
| 2006 | מלכת הקולג' | עצמה |  |
| 2008 | לפגוש את הבראונים | שריל |  |
| 2009 | מדיאה הולכת לכלא | טיטי |  |
| 2011 | הדרדסים | אודייל |  |
| 2011 | סילבסטר בניו יורק | אווה |  |
| 2011 | תזיזו ת'רגליים 2 | כרמן | דיבוב |
| 2012 | קרועים על כל הראש | לידיה הארטר |  |
| 2013 | הבריחה מכדור הארץ | גבי באבלברוק | דיבוב |
| 2013 | רק ג'יגולו | סלימה |  |
| 2013 | מצ'טה קטלני | מאדאם דסדמונה |  |
| 2014 | שף | אינז |  |
| 2015 | קלף חזק | דידי |  |
| 2015 | מרדף לוהט | דניאלה ריבה | גם מפיקה פועל |
| 2017 | המוח הנשי | ליסה |  |
| 2017 | אמוג'י: הסרט | פלמנקה | דיבוב |
| 2018 | Bent | רבקה |  |
| 2018 | הבריטים באים | ויויאן |  |
| 2019 | Bottom of the 9th | אנג'לה רמירז |  |
| 2021 | Koati | זינה | דיבוב; גפ מפיקה בפועל |
| 2023 | דוגי סטייל | דולורס | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | Acapulco, cuerpo y alma | אירסמה | 3 פרקים טלנובלה מקסיקנית |
| 1998-1995 | Fuera de serie | מנחה | תוכנית טיולים |
| 1999 | A que no te atreves | מנחה | שעשועון דובר ספרדית בערוץ Univision האמריקאי. |
| 1999 | משמר המפרץ | עצמה | פרק: "Boys will be Boys" |
| 2000 | Club La Bomba | מנחה | תוכנית ריקודים |
| 2002 | אשתי והילדים | סלמה | פרק: "Samba Story" |
| 2004 | איב | אפריל פרז | פרק: "Party All the Time" |
| 2004 | Rodney | כרמן | פרק: "Dream Lover" |
| 2005 | נכסים חמים | לולה הרננדז | תפקיד ראשי; 13 פרקים |
| 2007 | הפמליה | נערת הג'ונגל | פרק: "Welcome to the Jungle" |
| 2007 | Amas de casa desesperadas | אליסיה אוביאדו | תפקיד ראשי (עונה 1); 23 פרקים גרסה קולומביאנית ל"עקרות בית נואשות" גם מפיקה בפועל |
| 2007 | אבירי השפע | אספרנסה וילאלובוס | תפקיד ראשי; 13 פרקים |
| 2007 | כסף, דארלינג | סופיה מונטויה | 4 פרקים |
| 2008 | Fuego en la sangre | לאונורה | 9 פרקים טלנובלה מקסיקנית |
| 2008 | גברים על עצים | פילאר רומרו | 2 פרקים |
| 2020-2009 | משפחה מודרנית | גלוריה פריצ'ט | תפקיד ראשי (11 עונות); 250 פרקים מועמדת פרס אמי לבידור בפריים טיים לשחקנית משנה בסדרת קומדיה (אנ') (2010–2013) |
| 2011 | המופע של קליבלנד | סניורה צ'אלופה | דיבוב; פרק: "The Essence of Cleveland" |
| 2013, 2017 | איש משפחה | גלוריה / אישה לטינית | דיבוב; 2 פרקים |
| 2014 | איזו מן שוטרת | — | מפיקה בפועל |
| 2016 | משפחת סימפסון | קרול בררה | דיבוב; פרק: "Teenage Mutant Milk-Caused Hurdles" |
| 2020-הווה | America's Got Talent | שופטת | תוכנית מציאות; (החל מעונה 15) |
| 2021 | מרדונה: חלום מבורך | — | מפיקה בפועל |
| 2024 | גריסלדה | גריסלדה בלאנקו | מיני-סדרה גם מפיקה בפועל מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2024)  מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2025) |
הערות שוליים

↑  Sofia Vergara, Joe Manganiello: Everything We Know About Their Wedding
↑  Sofia Vergara, Joe Manganiello to marry this weekend
↑  Sofia Vergara and Joe Manganiello Announce Divorce After 7 Years of Marriage | Entertainment Tonight, www.etonline.com, ‏2023-07-17 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
| 0 | 1 | 2 |
| --- | --- | --- |
| הקודם: 2019: קריסטן בל – המקום הטוב | פרס בחירת הקהל לכוכב סדרות הקומדיה של השנה   2020: סופיה ורגרה - משפחה מודרנית  | הבא: 2021: סלינה גומז - רק רוצחים בבניין |
| --- | --- |
בקרת זהויות :  PLWABN: 9812464493705606  BIBSYS: 11017360  BNE: XX1742264  BnF: cb14621981q (data)  CANTIC: a12101175  GND: 1051818559  ISNI: 0000 0001 1483 0492  LCCN: no2005073159  MusicBrainz: f8e70e59-b113-4890-b203-55338a0e796a  NKC: xx0202044  NLK: KAC2020L6469  NTA: 380504804  RERO: 02-A009494561  SUDOC: 179289101  VIAF: 163246210   WorldCat (עם VIAF): 163246210 
ורגרה כמועמדת בטקס פרסי גלובוס הזהב, 2013
נמר השלג

| נמר השלג |
| --- | --- |
 נמר השלג
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פנתר
מין:: נמר השלג
שם מדעי
 Panthera uncia ‏Johann Christian Daniel von Schreber, 1775
תחום תפוצה
   תפוצה בהווה   תפוצה בעבר
שמות נוספים
 Uncia uncia ‏(Schreber, 1775)  Felis uncia  Felis irbis

נמר השלג (שם מדעי: Panthera uncia) הוא מין במשפחת החתוליים, אחד מבעלי החיים החמקניים והנדירים ביותר בעולם. הוא מכונה בפי התושבים המקומיים המתגוררים בשטח תפוצתו "רוח הרפאים של ההרים". נמר השלג נפוץ רק באזורים הרריים מסוימים באסיה, בעיקר במרכז אסיה, בשטחים הנמצאים בגובה רב, לרוב בגבהים שבין 2,700–6,100 מטרים.
מבנהו מותאם באופן מיטבי לבית גידול מושלג ומוכה רוחות. פרוותו עבה וארוכה (כ-12 ס"מ בבטנו), ומעוטרת בנקודות ובחברבורות המאפשרות לו הסוואה טובה בנוף ההררי המושלג. גודלן הקטן של אוזניו מסייע לו בשמירת חום גופו, וחלל אפו הרחב תורם לחימום האוויר הקר בטרם הוא מגיע לריאותיו. הוא ניחן ביכולת טיפוס מרשימה וביכולת קפיצה המגיעה למרחק של כ-15 מטרים, שמקורן בשרירי חזהו וברגליו השריריות הנתמכות בכפות חזקות וגדולות המשמשות כ"נעלי שלג". זנבו משמש לאיזון (ואף כמעין צעיף כאשר הוא סובל מקור).
בדומה לרוב חתולי הפרא, גם נמר השלג נתון בסכנת הכחדה שלה אחראי האדם, הצד אותו בשל פרוותו הנחשקת, בשל איבריו המשמשים למרקחות רפואיות, ובשל הנזק הכלכלי הרב שהוא גורם כתוצאה מציד חיות משק. האדם גם מצמצם את שטחי מחייתו באמצעות התיישבות וכרייה.
בשל מיעוט מידע מדויק על גודל אוכלוסיית נמרי השלג, מתבססים החוקרים על אומדן בלבד, שעל פיו מספרם מוערך בכ-4,000–7,000 פרטים. על פי הערכות של איגוד השימור העולמי (IUCN), הידלדלה אוכלוסיית נמרי השלג החל משנת 1992 ועד 2008 בכ-20 אחוז. הם מתקשים למצוא בני זוג ולהתרבות, כתוצאה מפיצול האוכלוסייה שנגרם מתפוצת האדם, ממלחמות ומתנאי שטח קשים.
בשל אופיו המסתגר, נדירותו ותנאי השטח ומזג האוויר הקשים בבית גידולו, לא ניתן להתחקות אחריו ולחקור את אורח חייו בטבע בקלות. עם זאת, מספר ארגוני שימור הפועלים להצלתו בטבע, מקיימים שיתוף פעולה בינלאומי עם ממשלות וקהילות לשימורו, וכדי להעמיק ולהעשיר את הידע עליו. אוכלוסיית נמרי השלג הנמצאת בשבי מהווה מקור מידע עיקרי.
תפוצה ובית גידול

נמר השלג חי על "גג העולם": הוא נפוץ רק באזורים הרריים מסוימים באסיה, בעיקר במרכזה: באפגניסטן, בבהוטן, בסין (כ-60% מבית גידולו נמצא בה), בהודו, בקירגיזסטן, בקזחסטן, במונגוליה, בנפאל, בפקיסטן, ברוסיה, בטג'יקיסטן ובאוזבקיסטן. תפוצתו משתרעת למעשה מהקצה המזרחי של הרמה הטיבטית ודרומה לאורך הרי ההימלאיה דרך רכסי ההרים קארקוראם והינדו-כוש הנמצאים בפקיסטן ובאפגניסטן. משם תפוצתו ממשיכה צפון-מזרחה אל עבר רכסי הרי פמיר, טיין שאן, הרי אלטאי, הרי חנגאי (Хангайн (אנ')) והרי סייאן. תפוצתו המקורית השתרעה על פני שטח של כ-2.5 מיליון קמ"ר (שטח הגדול מזה של גרינלנד וקטן מזה של קזחסטן), אך כיום שטח תפוצתו הצטמצם לכדי 1.2–1.6 מיליון קמ"ר.
הוא שוכן באזורים בהם הקרקע מסולעת ומחוספסת (כגון אדמת טרשים) ושסועה על ידי צוקים, רכסים וגאיות. כמו כן, הוא שוכן בערבות הרריות יבשות מעל קו העצים, או ביערות מחטניים בתקופות מסוימות בשנה. פרטים שתויגו באמצעות קולר בעל משדר רדיו בנפאל ובפארק הלאומי המיס (Hemis National Park) שבלדאק, העדיפו לשהות על צוקים, על גבי קרקע שסועה ובמדרונות משופעים עד כדי זווית של 40 מעלות ומעלה. בניגוד לכך, נמרי השלג השוהים בגבהים נמוכים יותר, כמו בהרי קונלון שבצ'ינגהאי ובמחוז גאנסו שבסין, מעדיפים לקבוע את מושבם דווקא בעמקים שבין ההרים.
הגבהים שבהם שוהה נמר השלג במשך הקיץ, נעים בין 2,743 מטר עד קו השלג (אנ') בגובה 5,488–6,097 מטר, אך הוא נצפה גם במקומות נמוכים יותר בגובה 600–1,500 מטרים.
טקסונומיה ואבולוציה

כל סוגי משפחת החתוליים התפתחו אבולוציונית מאב קדמון דמוי-פנתר שחי כ-10.8 מיליון שנים לפני זמננו בדרום-מזרח אסיה. החתולים הגדולים מהסוג פנתר, שעמם נמנה נמר השלג, היו הראשונים "להסתעף" מענף האב. נמר השלג הוא יונק טורף ממשפחה זו. בסוגיה זו לא הייתה מחלוקת בקרב חוקרי הטבע, אולם בסוגיית אפיונו הטקסונומי לסוג ולמין, הם נתקלו בקשיים: מחד, נמר השלג משלב תכונות המאפיינות מינים מהסוג פנתר (Panthera uncia); ומאידך, הוא ניחן במאפיינים הנמצאים אצל מינים מהסוג חתול (Felis uncia), ובנוסף, הוא ניחן בתכונות הייחודיות רק לו (Uncia uncia). עם חלוף השנים ובעקבות מחקרים גנטיים, הוא הוכלל תחת הסוג פנתר עם ארבעת המינים האחרים בסוג: טיגריס, אריה, יגואר ונמר. בעל החיים הקרוב אליו ביותר בסוג זה הוא הטיגריס, ושניהם התפתחו מאב קדמון משותף שחי לפני כ-2.7 עד 3.7 מיליוני שנים.
נכון לשנת 2013, מנסה צוות "The Cat Classification Task Force" מטעם "The Cat Specialist Group" (אחת מתוך 120 הוועדות המקצועיות של IUCN) לקבוע סיווג משופר ומהימן יותר של כל משפחת החתוליים.